Løgverjan í Mið- og Vesturjútlandi hevur ákært ein 55 ára gamlan danskan skipsreiðara fyri mannahandil, og fyri at hava havt tvey ghanesisk sjófólk í starvi uttan neyðug arbreiðsloyvi, og hann er eisini skuldsettur fyri at hava gjørt sítt til, at hesi bæði sjófólkini hava verið í Danmark uttan uppihaldsloyvi. Sambært ákæruritinum krevur ákærin fongsulsrevsing, endurgjald til teir báðar ghanesararnar og at hald verður lagt á skipið, sum reiðarin og fyritøka hansara eiga. Tað skrivar Maritime Danmark, sum endurgevur 3G-blaðið. Sambært fakblaðnum hava ghanesararnir í meira enn trý ár arbeitt undir trælalíknandi viðurskiftum á einum fiskiskipi í Thyborøn. Ongin frítíð og 11 tímar arbeiði seks dagar um vikuna. “ Eg eri ógvuliga argur um, at ein danskur reiðari finnur uppá at taka frælsið frá tveimum menniskjum, og fara við teimum á henda hátt. Tað er ótespiligt,” sigur Morten Bach, sum er ITF-eftirlitsfólk.